Държавен вестник, бр. 49, 2011 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  49
мата, заплатена от тази договаряща страна 
на пострадалото лице или на друго лице, 
упълномощено да получи сумата от името 
на пострадалия.
(4) Извън изпълнението на правомощия­
та си спрямо трети лица и с изключение на 
разпоредбите на ал. 3 договарящите страни 
взаимно оттеглят искове за възстановяване 
на щети, претърпени от другата договаряща 
страна, освен ако те са причинени умишлено 
или поради груба небрежност, в случаите по 
ал. 1. 
Г л а в а  V
ЗАЩИТА НА ДАННИТЕ
Член 21
Обхват на личните данни, подлежащи на обмен
При изпълнение на това споразумение съ­
трудничещите органи взаимно си предоставят 
следните лични данни:
а) лични данни за идентифициране на лица, 
участващи в извършването на престъпления, 
и на свързаните с тях лица, имащи отношение 
към извършването на престъпното деяние: 
фамилия, предишна фамилия, собствено име, 
друго име (псевдоним, прякор), пол, дата и 
място на раждане, местожителство, настоящо 
или евентуално предишно гражданство;
б) данни относно документа за самолич­
ност на лицата по буква „а“, паспорта или 
друг документ за пътуване (номер, дата на 
издаване, издаващ орган, място на издаване, 
срок на валидност, географска валидност);
в) данни, свързани с пръстовите отпечатъци 
и отпечатъците от длани, ДНК профилите и 
образците от генетичен материал, личните 
описания и снимките на лицата, участващи 
в извършването на престъпления;
г) лични данни, съдържащи се в информа­
цията по ал. 2 от чл. 5 на това споразумение. 
Член 22
Правила за обработване на личните данни
(1) Обработката на лични данни се извършва 
в съответствие с вътрешното законодателство 
на договарящите страни. От договарящите 
страни се изисква да вземат всички необхо­
дими организационни и технически мерки за 
осигуряване на ефикасна защита на личните 
данни и за предотвратяване на непозволения 
достъп, разкриването, промяната, унищожа­
ването им без предварително разрешение.
(2) Съгласно сътрудничеството по това 
споразумение сътрудничещите органи действат 
в съответствие със следните разпоредби за 
обработване на данни, съобразени с Конвен­
ция № 108 на Съвета на Европа и Рамково 
решение на Съвета 2008/977/ПВР:
а) обхватът на предоставяната информа­
ция и целта, за която ще бъде използвана, се 
посочват в молбата; 
б) сътрудничещият орган, който получава 
данните (оттук нататък наричан „получател“), 
може да използва лични данни единствено за 
целите на това споразумение и при условията, 
определение от сътрудничещия орган, който 
предоставя данните (наричан „изпращач“); 
получателят представя на изпращача информа­
ция относно използването на личните данни, 
изпратени от последния; 
в) преди да предостави информацията и 
след като се убеди, че предоставянето на дан-
ните е необходимо за посочената цел, че е 
пропорционално на нея и е в съответствие с 
вътрешното законодателство на изпращащата 
страна, последната се уверява, че данните, 
които следва да бъдат предоставени, са точни;
г) при предоставяне на информацията 
изпращачът указва съгласно своето нацио­
нално законодателство срока за съхранение 
на данните, след изтичането на който полу­
чателят трябва да унищожи или да блокира 
даннитe или да провери дали те все още са 
необходими; 
д) лични данни могат да бъдат предоста­
вяни само на централните контактни служби; 
данните могат да бъдат препращани на други 
служби с предварителното писмено съгласие 
на изпращача, основано на изследването на 
предпоставките, изложени в буква „в“; 
е) службите, обработващи данните, водят 
регистър на изпратените и получените съгласно 
това споразумение данни, които съдържат като 
минимум следната информация: цел и съдър­
жание на предоставените данни, получаваща 
служба, дата и час на трансфера; изпращането 
на данните он-лайн се записва автоматично; 
направените записи се съхраняват за срока, 
предвиден в разпоредбите на вътрешното за­
конодателство, приложими за такива данни, 
но не по-малко от пет години; информацията 
от регистъра може да се използва само за 
надзор за спазване на правилата за защита 
на данните. 
Член 23
Информиране на лицето, за което се отнасят 
данните
(1) Договарящите страни осигуряват ин­
формиране на лицето, за което се отнасят 
данните, за обработката на личните данни от 
своите компетентни органи в съответствие 
със своето вътрешно законодателство. 
(2) При предаване на лични данни всеки 
сътрудничещ орган може в съответствие с 
разпоредбите на своята държава да поиска от 
сътрудничещия орган на другата договаряща 
страна да не информира лицето, за което се 
отнасят данните. В този случай сътрудниче­
щият орган не информира лицето, за което 
се отнасят данните, без предварителното 
съгласие на сътрудничещия орган от другата 
договаряща страна.